VGI เชื่อติดโผ MSCI Global Small Cap หนุนความเชื่อมั่นสู่สากล-ดึงดูดนลท.ทั่วโลก
VGI เชื่อติดโผ MSCI Global Small Cap หนุนความเชื่อมั่นสู่สากล-ดึงดูดนลท.ทั่วโลก
VGI เชื่อติดโผ MSCI Global Small Cap หนุนความเชื่อมั่นสู่สากล-ดึงดูดนลท.ทั่วโลก
1 ธ.ค. 2563

คุณเนลสัน เหลียง กรรมการผู้อำนวยการใหญ่ บริษัท วีจีไอ จำกัด (มหาชน) หรือ VGI กล่าวว่า นับเป็นเรื่องที่น่ายินดีเป็นอย่างยิ่ง ที่แม้ว่าปี 2563 นี้ บริษัทฯ จะต้องเผชิญกับความท้าทายอย่างที่ไม่เคยปรากฎมาก่อน ทั้งจากเหตุการณ์การแพร่ระบาดของ โรค COVID-19 และสถานการณ์การเมืองภายในประเทศ ที่ส่งผลกระทบให้นักการตลาดและแบรนด์สินค้าต่างๆ ลดการใช้จ่ายงบโฆษณาลงจนทำให้เกิดภาวะชะลอตัว แต่จากการปรับตัวที่รวดเร็วของ VGI ในก่อนหน้า ที่ได้พลิกรูปแบบธุรกิจจากผู้ให้บริการด้านสื่อโฆษณาเพียงอย่างเดียว ไปสู่กลยุทธ์ทางการตลาดแบบ Offline-to-Online (O2O) Solutions ผสานการทำงานร่วมกันบนทุกแพลตฟอร์มในเครือข่าย 3 ธุรกิจหลัก ไม่ว่าจะเป็นธุรกิจสื่อโฆษณา ธุรกิจบริการชำระเงิน และธุรกิจโลจิสติกส์ ทำให้บริษัทฯ สามารถลดความเสี่ยงจากการที่ต้องพึ่งพาธุรกิจโฆษณาเพียงอย่างเดียวเหมือนในอดีต
“เราเชื่อมั่นว่าจากการเปลี่ยนแปลงกลยุทธ์ทางธุรกิจดังกล่าวและผลการดำเนินงานที่ผ่านมานั้น ทำให้นักลงทุนมองเห็นโอกาสทางธุรกิจของ VGI ที่มีทิศทางการเติบโตได้อย่างมั่นคงแข็งแกร่งทั้งในระยะสั้นและระยะยาว ซึ่งเป็นปัจจัยหลักที่ส่งให้ VGI ได้เข้าร่วมเป็นสมาชิกในดัชนี MSCI Global Small Cap และนับเป็นประตูบานสำคัญให้ VGI ได้ก้าวไปสู่สายตานานาชาติ เพิ่มโอกาสให้นักลงทุนทั่วโลกได้เข้ามาสนใจในหุ้นของบริษัทฯ ได้มากยิ่งขึ้น” กรรมการผู้อำนวยการใหญ่ กล่าว